9 beseer toe taxi, motor bots in Vanderbijlpark | Netwerk24
9 beseer toe taxi, motor bots in Vanderbijlpark
Nege mense is Woensdagoggend in Vanderbijlpark in Gauteng beseer in 'n botsing tussen 'n minibustaxi en 'n motor.
Russel Meiring, woordvoerder van ER24, sê paramedici het omstreeks 07:00 by die ongelukstoneel in Piet Retief-boulevard aangekom en 'n minibustaxi op sy sy in die pad gevind. Die motor waarteen die minibustaxi gebots het, het 'n entjie verder gestaan.
"Verskeie passasiers van die minibustaxi het op die toneel rondgeloop. 'n Man het veelvuldige beserings opgedoen en sy toestand is ernstig. Agt mense het matige beserings opgedoen," sê Meiring.
Al die beseerdes is gestabiliseer en na die Sebokeng- en Kopanong- provinsiale hospitaal geneem.
Meiring sê dit is nie duidelik hoe die ongeluk gebeur het nie.
Die minibustaxi wat Woensdagoggend met 'n motor in Piet Retief-boulevard in Vanderbijlpark gebots het. Nege mense is in die ongeluk beseer. Foto: ER24